kungku nu misawacuay

lalabuay 
u kungku nu Sakizaya
 misawacuay a tademaw 
sakamu sa ku babalaki, izaw ku cacay a kakitaan i niyazu. micaliway tu pinaan a mihecaan,lawpeslawpes satu ku tademaw mapatay tu amin ku lumaay a tademaw,tusa tu kya mauzipay.u mamenuay a bai, atu u bai niza.satu caaytu kawmahan ku 

umah nu heni,malinubu tu  ku umah, sisa yadah tu ku aadupan i tiza. 

 a tademaw sakamu sa 
izaw ku cacay a demiad sikawaw ku niyazu,a tayza i buyu  ku i niyazuay a kapah a miadup sa, ya mililiday tu masakapahay   

a tademaw sakamu sa, atayza kita i umah nu kakitaan miadup, yadah i tiza ku aadupan. mitengil ci baian:  a milisin tu ku niyazu sa,maydih ku masakapahay a miadup i umah nu misu,tangeng tu haw. han niza.sakamu sa kya bai:amihica saw ,nu   

niyazuay a kawaw,tangeng tu katayza i. sisa manamu amin ku malakapahay i umah nibai miadup.tatenga yadah ku kaalaan    

nu heni, masibek hantu.    

 i katalumaan nu heni 
i katalumaan nu heni, matatengil ku masakapahay i zazan, miadupan nu mita apawadaan tu kya bai sa, manay maluyaluy

tu tayza ci baian, sakamu sa: baiaw iniwtu kami, namaka buyu mi adup, mapatudung nu niyam ku nu misu a tadutung. han

nu mililiday a kapah pasakamu. sakamu satu kya bai: hang! ini ku sikal,pazeng han tu itini. saan.  pazen sa tu kuheni i sikal,cacay a tangah ku sa pawada tu baian. dep dep dep sa ku suni, madiya yadah tu ku pipazeng

kuniaadupan nuheni.amihacacay mipazeng tu duud patengil tu mamenuay a bai, ma lutlut tu kya tangah.satu: hatini ku

pawada nuniyam,a taluma tu kami.han sa.miawaw tu ci bai ku bai (suna) niza,”saupuen kya nipawadaan”  sakamu sa kya

suna “ icuwa kya duud, cacay ku tangah nu adupen” han nu suna.

 itawya satu 
itawya satu,matineng tu ci bai paceba misawacu ku masakapahay sa, milunguc tu ci bai tu i papaway a pauzipay, sakamusa

“Maladawaw Maladaw makaazih kisu tu pisawacu tu pipaceba i takuan, isu Maladaw ku sakatinengay mahiza kuheni.”

nanu idawya makelal ku kalayan, sademiad sa macilal caay kaulad, sabuladtu mahizatu macilal caay kaudad, pangkiw

tu nu mihecaan caay tu kaulad ,makelah ku sauwac atu nemnem nayay ku nananum nu niyazu.

uyzasa, hatiza ku kakedal sa caay kakelah ku nanum nu umah niyabai, hatiya kapah tu ku kauzip numalabai.azihan

makelah satu kita, ci nemnem han kya malabaiay, kya caay kakelah saw? satu ku i niyazuay amitapal.  itiyatu matineng tu ku babalaki napaceba namiliwacu ku masakapahay ci baian,saka tayza satu ku babalaki nu niyazu

i luma nuya bai  amiliheca saw(mitaung),sakamu sa kya bai  “awawen kuya masakapahay nu niyazu polongen” han niza

tayza tu ku  pulung nu masakapahay atu babalaki nu niyazu.talaayaw a mitudadaw kuya bai, culculen niza papiala tu

baedu i sa’uwac tu spieneng  han niza.

 tatenga masasilsil 
tatenga masasilsil tu i putah eneng satu ku masakapahay,mitudadaw tu ci bai i ,kaakudi sa ku cilal  citangan tu ku 

masakapahay, la’cus saca mananuwang,izaw tu ku masabulay,maydih tu tayza i saepiay a misaepi amidihing sa,

caay tu kangaay ku balucu’ mieneng i tiza, milepid tu ku menah i ba’duan, musakamu han mitudadaw han ci bai.

hang! sa! i welian tu ku cilal, micapi tu tuluay atuki kya,masatezep mitudadaw ci bai. dela dela satu ku ulad,

ha maudad tu sangsang satu kya udad, i dawya malepiday a menah mahulak tu, caay tu pilepid i ba’duan,

taneng tu mananuwang, namu satu kuheni.

i na kungku sa amana’ pisawacu tu tademaw, amana pibaceba tu tademaw, a masamsam haw ku i papaway!

 nayihekalay 
yuniyanay a nasulitan sa, nasulitan ni Lami’ Kulang 2019.

kakuniza:Lami' Kulang